Il‐Kurja tal‐Arċisqof iċċarat li hi responsabbli mill‐protokolli għall‐attivitajiet reliġjużi li jikkonċernaw dak li jsir fil‐knejjes u f'postijiet li jintużaw għall‐qima reliġjuża. Fi stqarrija b'reazzjoni għal dak li qal id-Deputat Prim Ministru u Ministru għas-Saħħa Chris Faerne aktar kmieni llum, il-Kurja qalet li rigward ċelebrazzjonijiet esterni bħalma huma l‐purċissjonijiet tal‐festi, hija tippermetti li dawn isiru meta, kif u jekk jiġu approvati mill‐Awtoritajiet tas‐Saħħa. Din hija l‐pożizzjoni li kienet diġà ħabbret il‐Kurja f'Mejju li għadda. Il-Kurja tal-Arċisqof temmet tgħid li kif sar s'issa, hija se tibqa' fi djalogu mal‐Awtoritajiet tas‐Saħħa u stakeholders oħra bħalma hi l‐Għaqda Nazzjonali Każini tal‐Banda.